CELEX: E2011P0004
Language: mt
Date: 2011-02-14 00:00:00
Title: Talba għal Opinjoni Konsultattiva mill-Qorti tal-EFTA minn Verwaltungsgerichtshof des Fürstentums Liechtenstein datata l- 14 ta’ Frar 2011 fil-każ ta’ Arnulf Clauder (Każ E-4/11)

16.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 176/10
            
         Talba għal Opinjoni Konsultattiva mill-Qorti tal-EFTA minn Verwaltungsgerichtshof des Fürstentums Liechtenstein datata l-14 ta’ Frar 2011 fil-każ ta’ Arnulf Clauder
   (Każ E-4/11)
   2011/C 176/08
   Permezz ta’ ittra tal-14 ta’ Frar 2011 saret talba għal Opinjoni Konsultattiva fil-każ ta’ Arnulf Clauder, lill-Qorti tal-EFTA minn Verwaltungsgerichtshof des Fürstentums Liechtenstein (il-Qorti Amministrattiva tal-Prinċipat tal-Liechtenstein), li waslet fir-Reġistru tal-Qorti fis-16 ta’ Frar 2011, dwar il-mistoqsijiet li ġejjin:
   
               1.
            
            
               Id-Direttiva 2004/38/KE, b’mod partikolari l-Artikolu 16(1) flimkien mal-Artikolu 7(1), għandha tkun interpretata b’tali mod li ċittadin tal-Unjoni li għandu dritt ta' residenza permanenti, li hu pensjonant u li qed jirċievi benefiċċji soċjali fl-Istat Membru ospitanti, ikun jista' jitlob id-dritt ta’ riunifikazzjoni tal-familja anki jekk il-membru tal-familja se jkun ukoll qed jitlob il-benefiċċji soċjali?
            
         
               2.
            
            
               Hu ta’ relevanza għat-tweġiba għall-Mistoqsija 1, il-fatt jekk iċ-ċittadin tal-Unjoni li għandu dritt ta' residenza permanenti kienx impjegat jew ħaddiem għal rasu fl-Istat Membru ospitanti qabel ma laħaq l-età tal-irtirar?
            
         
               3.
            
            
               Hu ta’ relevanza għat-tweġiba għall-Mistoqsija 1, il-fatt jekk il-membru tal-familja hux se jkun impjegat jew jaħdem għal rasu fl-Istat Membru ospitanti u jkun għadu qed jitlob il-benefiċċji soċjali?